**RAPORT**

pentru modificarea Hotărârii Consiliului local nr. 5/2022 privind aprobarea Studiului de fezabilitate pentru obiectivului de investiții:

„**Amenajare platformă betonată, amplasare locuințe modulare și racorduri la utilități", în municipiul Deva, strada Depozitelor nr. 41A, județ Hunedoara**

Direcția Deva 2020 prin Serviciul Investiții și Reparații Publice, analizând Referatul de aprobare prezentat de Primarul municipiului Deva, domnul Nicolae - Florin Oancea la proiectul de hotărâre pentru modificarea Hotărârii Consiliului local nr. 5/2022 privind aprobarea Studiului de fezabilitate pentru obiectivului de investiții: „Amenajare platformă betonată, amplasare locuințe modulare și racorduri la utilități", în municipiul Deva, strada Depozitelor nr. 41A, județ Hunedoara, privind aprobarea derulării și finanțării de la bugetul local și bugetul de stat, prin Ministerul, Dezvoltării, Lucrărilor Publice și Administrației prin Programul de construcții locuințe sociale și de necesitate derulat conform Legii nr. 114/1996 a obiectivului de investiții mai sus menționat,

Analizând motivele care stau la baza realizării obiectivului de investiții: „Amenajare platforma betonată, amplasare locuințe modulare și racorduri la utilități", în municipiul Deva, strada Depozitelor nr. 41A, județ Hunedoara, supunem atenției urmatoarele aspecte:

Prin realizarea de noi locuințe, se are în vedere incluziunea socială a persoanelor defavorizate cu situație locativă precară și nu în ultimul rând prevenirea discriminării pe criterii sociale și etnice.

 Obiectivele preconizate a fi atinse prin realizarea investiției sunt:

 -Îmbunătățirea calității vieții, integrarea socială și creșterea coeziunii sociale a persoanelor defavorizate;

 -Îmbunătățirea mediului de viață cu posibilitatea integrării depline a persoanelor defavorizate în societate prin asigurarea unor condiții decente și posibilitatea școlarizării, integrarii pe piața muncii, creșterii economice pentru zona de locuințe;

 -Creșterea nivelului de siguranță și stabilitate socială a persoanelor defavorizate;

-Monitorizarea evoluției sociale și reducerea fenomenelor infracționale.

Amplasamentul de pe strada Depozitelor nr. 41A pe care se va realiza investiția este înscris în Cartea Funciara nr. 68551 și Cartea Funciară nr. 68552 Deva, intabulate cu drept de proprietate, domeniul public al Municipiului Deva, intravilan, categoria de folosință arabil, cu suprafețele de 736 mp – din acte, 710 mp – măsurată respectiv 10565 mp – din acte, 10539 mp – măsurată.

În data de 17.01.2022 prin Hotărârea Consiliului local nr. 5 a fost aprobat Studiul de fezabilitate „Amenajare platforma betonată, amplasare locuințe modulare și racorduri la utilități", în municipiul Deva, strada Depozitelor nr. 41A, județ Hunedoara, finanțat integral de la Bugetul general al municipiului Deva.

 Având în vedere că au fost efectuate demersurile pentru includerea la finanțare a obiectivului de investiții „Amenajare platforma betonată, amplasare locuințe modulare și racorduri la utilități", în municipiul Deva, strada Depozitelor nr. 41A, județ Hunedoara prin Programul de construcții locuințe sociale și de necesitate derulat în conformitate cu prevederile Legii nr. 114/1996 privind locuințele, republicată, cu modificările și completările ulterioare și ținând cont de prevederile art. 26 alin. 2^1 lit (a) si (b) din HG 1275/2000 privind aprobarea Normelor metodologice pentru punerea în aplicare a prevederilor Legii locuinţei nr. 114/1996, care prevede:

 ”(1) Finanţarea construirii locuinţelor sociale şi a celor de necesitate se asigură din bugetele locale în limita sumei prevăzute cu această destinaţie, din transferuri de la bugetul de stat, stabilite anual cu această destinaţie în bugetul Ministerului Dezvoltării Regionale, Administraţiei Publice şi Fondurilor Europene, precum şi din donaţii şi contribuţii de la persoane fizice şi juridice, efectuate conform prevederilor legale în vigoare.

 *(2) În scopul asigurării fondurilor necesare pentru finanţarea executării construcţiilor de locuinţe sociale şi de necesitate, consiliile locale, Consiliul General al Municipiului Bucureşti şi, după caz, consiliile locale ale sectoarelor municipiului Bucureşti, la fundamentarea proiectelor de bugete locale anuale, vor prevedea sumele aferente pentru fiecare dintre construcţiile respective, pe surse de finanţare, inclusiv sumele necesar a fi alocate în completare de la bugetul de stat.*

(2^1) Din transferuri de la bugetul de stat se pot deconta, în condiţiile legii, următoarele:

a) contravaloarea cheltuielilor lucrărilor de construcţii-montaj, inclusă în valoarea totală a devizului general, cu excepţia cheltuielilor aferente racordării la reţelele de utilităţi publice;

b) contravaloarea cheltuielilor aferente utilajelor, echipamentelor tehnologice şi funcţionale care necesită montaj, din care se decontează exclusiv cheltuielile efectuate pentru achiziţia următoarelor: ascensor, centrală termică de bloc sau de scară, după caz, cu echipamentele necesare funcţionării acesteia.”

 Se impune modificarea Hotărârii Consiliului local nr. 5/2022 în sensul modificării Art. 3, care va avea următorul cuprins:

**”Finanțarea acestor lucrări se va face de la Bugetul general al municipiului Deva, Cap. 70-”Locuințe, servicii și dezvoltare publică”, Titlul 71 și de la Bugetul de stat, astfel:**

|  |  |  |  |  |
| --- | --- | --- | --- | --- |
| Sursa de finanțare | Valoare lei exclusiv TVA | Valoare lei inclusiv TVA | Valoare C+M – lei exclusiv TVA | Valoare C+M – lei inclusiv TVA |
| **Bugetul local** | **10.126.025,93** | **12.008.525,64** | **3.856.105,08** | **4.588.765,06** |
| **Bugetul de stat** prin Programul de construcții locuințe sociale și de necesitate derulat conform Legii nr. 114/1996 | **16.321.055,66** | **19.422.056,24** | **15.792.326,64** | **18.792.868,70** |
| **Total** | **26.447.081,59** | **31.430.581,88** | **19.648.431,72** | **23.381.633,76** |

În conformitate cu prevederile art. 44 alin. 1, al art. 45 alin. 1 din Legea nr.273/2006, privind finanţele publice locale, cu modificările si completările ulterioare, ale Legii nr. 114 din 11 octombrie 1996 republicată privind locuințele și ale Hotărârii nr. 1275 din 7 decembrie 2000 privind aprobarea Normelor metodologice pentru punerea în aplicare a prevederilor Legii locuinţei nr. 114/1996,

Potrivit art. 59 din Legea nr.24 din 27 martie 2000 privind normele de tehnică legislativă pentru elaborarea actelor normative, republicată, cu modificările și completările ulterioare,

 În temeiul art. 129 alin. 2 lit. ”b”, alin. 4 lit ”d” și al art. 139 alin. 1 din Ordonanta de urgența a Guvernului nr. 57/2019 privind Codul Administrativ cu modificarile si completarile ulterioare

Propunem adoptarea hotărârii pentru modificarea Hotărârii Consiliului local nr. 5/2022 privind aprobarea Studiului de fezabilitate pentru obiectivului de investiții: **„Amenajare platformă betonată, amplasare locuințe modulare și racorduri la utilități", în municipiul Deva, strada Depozitelor nr. 41A, județ Hunedoara.**

 **Direcţia Juridică și Administrație Direcția Economică**

 **Publică Locală**  **Director Executiv**

 Oana Mura Claudia Stoica

 **Direcția Deva 2020 Direcția Deva 2020**

 **Director Executiv Director executiv adj.,**

 Mircea Davidescu Manuela Stanciu

 **Întocmit,**

 Daniel Gros